LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2013.gada .maijā

**.§**

**Par informatīvo ziņojumu**

**„Par samazinātu darbaspēka nodokļu likmju piemērošanu sezonālajos darbos nodarbināto ienākumam”**

1. Pieņemt zināšanai Finanšu ministrijas iesniegto informatīvo ziņojumu „Par samazinātu darbaspēka nodokļu likmju piemērošanu sezonālajos darbos nodarbināto ienākumam”.
2. Finanšu ministrijai sagatavot un finanšu ministram līdz 2013.gada 15.jūlijam iesniegt izskatīšanai Ministru kabinetā kā Ministru kabineta lietu grozījumus likumā „Par iedzīvotāju ienākuma nodokli”.
3. Finanšu ministrijai sagatavot un finanšu ministram divu mēneša laikā no 2.punktā minēto grozījumu pieņemšanas dienas iesniegt izskatīšanai Ministru kabinetā grozījumus Ministru kabineta 2008.gada 25.augusta noteikumos Nr.677 „Noteikumi par iedzīvotāju ienākuma nodokļa paziņojumiem”.
4. Labklājības ministrijai sagatavot un labklājības ministram līdz 2013.gada 15.jūlijam iesniegt izskatīšanai Ministru kabinetā kā Ministru kabineta lietu grozījumus likumā „Par valsts sociālo apdrošināšanu”.
5. Labklājības ministrijai sagatavot un labklājības ministram divu mēnešu laikā no 4.punktā minēto grozījumu pieņemšanas dienas iesniegt izskatīšanai Ministru kabinetā grozījumus Ministru kabineta 2010.gada 7.septembra noteikumos Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”.
6. Labklājības ministrijai sagatavot un labklājības ministram mēneša laikā no 5.punktā minēto grozījumu pieņemšanas dienas iesniegt izskatīšanai Ministru kabinetā grozījumus Ministru kabineta 2010.gada 5.oktobra noteikumos Nr.951 „Kārtība, kādā Valsts ieņēmumu dienests sniedz Valsts sociālās apdrošināšanas aģentūrai ziņas par valsts sociālās apdrošināšanas obligātajām iemaksām”.
7. Valsts ieņēmumu dienestam, Valsts sociālās apdrošināšanas aģentūrai un Lauku atbalsta dienestam septiņu mēnešu laikā no 2. un 4.punktā minēto grozījumu pieņemšanas dienas izveidot 2., 3., 4., 5. un 6.punktā minēto normatīvo aktu ieviešanai nepieciešamo programmnodrošinājumu.
8. Jautājumu par Finanšu ministrijai (Valsts ieņēmumu dienestam) 2014.gadā papildu 7.punktā minētā programmnodrošinājuma izveidošanai un ieviešanai nepieciešamo finansējumu 44 105 latu apmērā skatīt Ministru kabinetā likumprojekta „Par vidējā termiņa budžeta ietvaru 2014., 2015., un 2016.gadam” un likumprojekta „Par valsts budžetu 2014.gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem atbilstoši valsts budžeta iespējām.
9. Finanšu ministrijai sadarbībā ar Labklājības ministriju un Zemkopības ministriju izvērtēt sezonas laukstrādnieku ienākuma nodokļa piemērošanu regulējošo normu praktiskās īstenošanas gaitu un sasniegtos rezultātus attiecībā uz nereģistrētās nodarbinātības izmaiņu tendenci augļkopības un dārzkopības nozarē un sezonas laukstrādnieku ienākuma nodokļa režīma efektivitāti, t.sk., attiecībā uz valsts sociālās apdrošināšanas iemaksām un sociālās apdrošināšanas pakalpojumu pieejamību īslaicīgajos sezonas darbos nodarbinātajām personām, un līdz 2018.gada 1.februārim iesniegt Ministru kabinetā ziņojumu par to.

Ministru prezidents V. Dombrovskis

Valsts kancelejas direktore E.Dreimane

Finanšu ministrs A.Vilks

24.05.2013 15:58

411

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu nodaļas

vecākā referente

Zoldnere 67095492, fakss 67095421

Vanda.Zoldnere@fm.gov.lv